آذربایجان اوردوسو، 15 مین عسگرین قاتیلدیغی مانورا باشلادی.
آذربایجان ساوونما باخانلیغین‌دان وئریلن آچیقلامادا، پرزیدنت ایلهام علی‌یئوین اونایلادیغی پلانا گؤره، مختلیف اوردو بؤلوم‌لری‌نین ایشتیراک ائتدیگی گئنیش مانورون باشلادیغی بیلدیریلدی.
داغ‌لیق اراضی‌لرده گئچیریلن مانوردا 15 مین عسگر ایشتیراک ائدیر.
مانوردا آیریجا 150 تانک و زره‌لی ماشین، 120 نؤوع موشک و توپ سیستمی، 20 اوچاق و هلیکوپتر، یئنی نسیل رادیوالکترونیک کشفیات آراج‌لاری و اینسان‌سیز هاوا آراج‌لاری دا یئر آلیر.
مانور، 22 سپتامبرا قدر داوام ائده‌جک.
